Pitti Pittè

Pitti pittè o Bacchitincé è na filastroccula ca si fa chê picciriddi nichi, tinuti supra ê jammi. A ogni versu lu picciriddu è fattu annacari annarreri e attorna acchianatu. Â fini dâ filastroccula si usa faricci n'attugghiata ntâ panzaredda pi fàrilu ridiri.

La filastroccula è diffunnuta ntî tutta la pruvincia di Rausa e Sarausa e sa usa ancora ê jorna nostri.

Lu testu
Cu cuarchi varianti di paisi a paisi la filastroccula fa accussì

Pitti pittè (o Bacchitincé) 
La luna nun c'è 
E' juta ô mulinu 
A purtari lu saccu chinu: 
Chinu di manna, 
chinu di stuppa, 
Veni a chiaula 
e si l'ammucca

Catigurìa:Filastrocchi